ഇഷ്ടവിഷയം കിട്ടാതെ ഫുള് എ പ്ലസുകാരും പ്ലസ് വണ് പ്രവേശനത്തിന്റെ രണ്ടാംഘട്ട അലോട്ട്മെന്റ് ഇന്നലെ പ്രസിദ്ധീകരിച്ചെങ്കിലും മുഴുവന് വിഷയങ്ങള്ക്കും എ പ്ലസ് കിട്ടിയ വിദ്യാര്ഥികള് പോലും ഇഷ്ടവിഷയം കിട്ടാതെ ആശങ്കയില്. കൂടുതല് വിദ്യാര്ഥികള്ക്കും താത്പര്യമുള്ള സയന്സിനാണ് പല ജില്ലകളിലും സീറ്റ് തികയാത്തത്.തി രുവനന്തപുരം: ജില്ലയില് ആകെയുള്ള മെരിറ്റ് സീറ്റില് ഇനി പ്രവേശനത്തിനായി ബാക്കിയുള്ളത് അഞ്ചു സീറ്റ് മാത്രം. 11,413 അപേക്ഷകരാണ് മെറിറ്റ് ലിസ്റ്റിനു പുറത്തായിരിക്കുന്നത്.കൊല്ലം: ജില്ലയില് 37 സീറ്റുകള് മാത്രമാണ് അവശേഷിക്കുന്നത്. പ്ലസ് വണ് രണ്ടാംഘട്ട അലോട്ട്മെന്റിന്റെ 99.76 ശതമാനവും പൂര്ത്തിയായി. ജില്ലയില് 34644 അപേക്ഷകളാണ് ഉണ്ടായിരുന്നത്. ആകെ മെറിറ്റ് സീറ്റുകള് 18138 എണ്ണവും.ഇതുവരെ 18101 പേര്ക്ക് അലോട്ട്മെന്റ് നല്കി. 37 സീറ്റ് ഒഴിഞ്ഞു കിടക്കുന്നുണ്ട്. ഇനി പ്രവേശനം കാത്തിരിക്കുന്നത് 16,506 പേരാണ്.ആലപ്പുഴ: മെറിറ്റില് 49 സീറ്റുകള് മാത്രമാണ് ഒഴിവുള്ളത്. കാത്തരിക്കുന്നത് 11, 365 പേര്. പത്തനംതിട്ട: ജില്ലയില് സീറ്റിനു പഞ്ഞമുണ്ടാകില്ലെന്നതാണ് അനുഭവം. 242 മെറിറ്റ് സീറ്റുകള് ഒഴിഞ്ഞുകിടക്കുന്നു. സംസ്ഥാനത്തു തന്നെ ഏറ്റവുമധികം സീറ്റുകള് ഒഴിഞ്ഞുകിടക്കുന്നതും പത്തനംതിട്ടയിലാണ്. കഴിഞ്ഞവര്ഷം ജില്ലയിലെ 17 വിദ്യാലയങ്ങളിലായി 25 ബാച്ചുകളില് ഒരു കുട്ടി പോലുമുണ്ടായിരുന്നില്ല. ഇഷ്ട വിദ്യാലയത്തില് ഇഷ്ട വിഷയം പഠിക്കാന് ചില കുട്ടികള്ക്ക് ബുദ്ധിമുട്ടുണ്ടാകുമെന്നതൊഴിച്ചാല് പ്രവേശനത്തിനു യോഗ്യത നേടിയ കുട്ടികള്ക്കെല്ലാം ജില്ലയില് സീറ്റ് ഉറപ്പാണെന്നാണ് കണക്കാക്കുന്നത്. കോട്ടയം: ജില്ലയില് 5278 വിദ്യാര്ഥികളാണ് ഫുള് എ പ്ലസ് നേടിയത്. ഇവര്ക്കുപോലും ഇഷ്ടവിഷയം ലഭിക്കാത്ത സ്ഥിതിവിശേഷമാണുള്ളത്. ജില്ലയില് ഇനി ഒഴിവുള്ളത് ഒരു മെറിറ്റ് സീറ്റ് മാത്രമാണ്. തൊടുപുഴ: ഇടുക്കി ജില്ലയില് നികത്തപ്പെടാത്തത് 166 മെറിറ്റ് സീറ്റുകളാണ്. യാത്രാസൗകര്യം ഒട്ടുമില്ലാത്ത സ്കൂളുകളിലെ സീറ്റുകളാണ് ഇനിയും നികത്തപ്പെടാതെ കിടക്കുന്നത്. പലര്ക്കും ആഗ്രഹിച്ച സ്കൂളുകളും ഇഷ്ടവിഷയവും ലഭിച്ചില്ലെന്ന പരാതിയാണ് വ്യാപകമായി ഉയരുന്നത്. 5,268 പേര് പ്രവേശനം കാത്തിരിക്കുന്നു.കൊച്ചി: ഹയര് സെക്കന്ഡറി ഒന്നാം വര്ഷ പ്രവേശനത്തിനുള്ള രണ്ടാം അലോട്ട്മെന്റിനുശേഷവും എറണാകുളം ജില്ലയില് 17,319 അപേക്ഷകര് പുറത്ത്. 32 സീറ്റുകള് മാത്രമാണ് ഇനി ഒഴിവുള്ളത്. രണ്ട് അലോട്ട്മെന്റുകളിലും പ്രവേശനം ലഭിക്കാത്തവരില് മുഴുവന് വിഷയങ്ങളില് എ പ്ലസ് നേടിയവരുമുണ്ട്. ഇഷ്ടവിഷയങ്ങളും ഇഷ്ടപ്പെട്ട സ്കൂളുകളും ലഭിക്കാത്തവരും നിരവധി.പാലക്കാട്: ജില്ലയില് പകുതിയിലേറെ ഫുള് എ പ്ലസുകാര് പുറത്ത്. ഇനി 41 സീറ്റുകള് മാത്രമാണ് ഒഴിഞ്ഞുകിടക്കുന്നത്. ഒന്നാം അലോട്ട്മെന്റില് ദൂരസ്ഥലങ്ങളിലെ സ്കൂളുകളില് താത്കാലികമായി ചേര്ന്നവരില് 50 ശതമാനം പേര്ക്കുപോലും ഇന്നലത്തെ അലോട്ട്മെന്റില് ഇഷ്ടസ്കൂളുകളിലേക്കു പ്രവേശനം ലഭിച്ചിട്ടില്ല. ബോണസ് പോയിന്റുകള് ഇല്ലത്ത കുട്ടികളാണ് സന്പൂര്ണ എ പ്ലസ് നേടിയിട്ടും അഡ്മിഷന് കിട്ടാതെ പുറത്തുനില്ക്കുന്നത്. 18,737 പേരാണ് പ്രവേശനം കാത്തിരിക്കുന്നത്.തൃശൂര്: ജില്ലയില് 19,193 പേര്പ്രവേശനം കാത്തിരിക്കുന്നു. മെറിറ്റില് ഒഴിവുള്ളത് ഒരു സീറ്റ് മാത്രമാണ്. മലപ്പുറം: ജില്ലയില് ഒരു സീറ്റ് മാത്രമാണ് മെറിറ്റില് ബാക്കിയുള്ളത്. 36,541 പേരാണ് പ്രവേശനം കാത്തിരിക്കുന്നത്. കോഴിക്കോട്: രണ്ടാം അലോട്ട്മെന്റോടെ ജില്ലയിലെ എല്ലാ പ്ലസ് വണ് സീറ്റുകളിലും വിദ്യാര്ഥികളായി. ഒന്നാംഘട്ട അലോട്ട്മെന്റിനുശേഷം വീണ്ടും അപേക്ഷിച്ചതില് 5,669 വിദ്യാര്ഥികള്ക്കും അവര് തെരഞ്ഞെടുത്ത സ്കൂളുകളിലേക്കു പ്രവേശനം ലഭിച്ചിട്ടുണ്ട്. 20,751 പേര് പ്രവേശനത്തിനായി കാത്തിരിക്കുന്നു.കല്പ്പറ്റ: വയനാട്ടില് ഒരു സീറ്റ് മാത്രമാണ് മെറിറ്റില് ഇനി ഒഴിവുള്ളത്. 4362 പേര് പ്രവേശനം കാത്തിരിക്കുന്നു. കണ്ണൂര്: 21 മെറിറ്റ് സീറ്റുകളില്ക്കൂടി പ്രവേശനം നടക്കാനുണ്ട്. 11883 പേരാണ് പ്രവേശനം കാത്തിരിക്കുന്നത്.കാസര്ഗോഡ്: 58 മെറിറ്റ് സീറ്റുകളില് പ്രവേശനം ബാക്കിയുള്ളപ്പോള് 6756 പേര് പ്രവേശനത്തിന് കാത്തരിക്കുന്നുണ്ട്.